Viggo Valle

Viggo Egil Valle (født 26. juli 1954 på Fredvang i Lofoten) er en norsk journalist og medieprofil i NRK. Han er kjent som programleder for radioprogrammet Påskelabyrinten som går hver påske på NRK P1, som han har ledet siden oppstarten i 1987. Han er fetter til politikeren Ågot Valle.

Han har tidligere vært programleder for TV-programmene Billetten og OL-quiz og han har jobbet som webredaktør for blant annet Newton og Schrödingers katt. Valle jobber i NRK Radio, der han blant annet har vært programleder for Stjerneklart i NRK P1. Høsten 2013 var han programvert for Frokostradioen på den digitale radiokanalen NRK P1+.

Valle startet utdanningen på elektrolinja på NTH i 1974, men sluttet og gikk over til programingeniør-utdanningen i NRK i 1977. Etter at han fullførte utdanningen i 1979, har han jobbet i NRK. Valle driver enkeltpersonforetaket Valle Media. 

Høsten 2008 ga han ut boken Der ingen skulle tro at noen kunne bo og våren 2016 kom boka Påskelabyrinten, begge utgitt på Kagge Forlag.

Etter 23 år i Hommelvik, har han siden høsten 2007 vært bosatt i Stjørdal.

Referanser 

NRK-journalister
Programledere for NRK
Personer fra Flakstad kommune
Fødsler i 1954